CELEX: 62014TN0617
Language: sl
Date: 2014-08-10 00:00:00
Title: Zadeva T-617/14: Tožba, vložena 10. avgusta 2014 – Pro Asyl proti EASO

17.11.2014   
            
            
               SL
            
            
               Uradni list Evropske unije
            
            
               C 409/48
            
         Tožba, vložena 10. avgusta 2014 – Pro Asyl proti EASO
   (Zadeva T-617/14)
   2014/C 409/68
   Jezik postopka: nemščina
   
      Stranki
   
   
      Tožeča stranka: Pro Asyl Bundesweite Arbeitsgemeinschaft für Flüchtlinge e.V. (Frankfurt na Majni, Nemčija) (zastopnik: S. Hilbrans, odvetnik)
   
      Tožena stranka: Evropski azilni podporni urad (EASO)
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               Odločbo tožene stranke EASO/ED/2014/134 z dne 10. junija 2014 razglasi za nično v delu, v katerem je z njo zavrnjen dostop do operativnega načrta za pošiljanje skupin EU za podporo azilu v Bolgarijo („Operating Plan on Bulgaria“) in v katerem z njo ni odobren dostop do registra dokumentov tožeče stranke v skladu s členom 11 Uredbe št. 1049/2001.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja dva tožbena razloga.
   
               1.
            
            
               Prvi tožbeni razlog: kršitev pravice tožeče stranke do dostopa do informacij
               Tožeča stranka trdi, da ni razloga, ki bi upravičeval izjemo od splošne pravice do dostopa do informacij v smislu člena 4 Uredbe (ES) št. 1049/2001 (1), v zvezi s spornim „Operating Plan on Bulgaria“.
               Tožeča stranka v zvezi s tem navaja, da zavrnitve dostopa do informacij med drugim ni mogoče upravičiti z varovanjem sklepov za pripravo dokumenta iz člena 4(3) Uredbe št. 1049/2001, ker naj bi bil „Operating Plan“ dokončan.
               Poleg tega naj pri „Operating Plan on Bulgaria“ ne bi šlo za dokument tretjih strank v smislu člena 4(4) Uredbe št. 1049/2001, saj naj bi tožena stranka in Bolgarija skupno pripravili načrt. Zato naj „Operating Plan“ prav tako ne bi izviral iz te države članice v smislu člena 4(5) Uredbe št. 1049/2001.
            
         
               2.
            
            
               Drugi tožbeni razlog: kršitev pravice dostopa do registra
               Tožeča stranka poleg tega trdi, da je treba izpodbijano odločbo razglasiti za nično tudi v delu, v katerem je z njo zavrnjen dostop do elektronskega registra dokumentov v smislu člena 11 Uredbe št. 1049/2001 ali člena 11 odločbe št. 6 upravnega odbora EASO.
            
         
      (1)  Uredba Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije (UL, posebna izdaja v slovenščini, poglavje 1, zvezek 3, str. 331).